જય વર્મા (સિદ્ધાર્થ મલ્હોત્રા) અને દિયા કપૂર (કૅટરિના કૈફ) કિન્ડરગાર્ટનમાં હતાં ત્યારથી જ ફ્રેન્ડશિપ ડે મનાવતાં આવ્યાં છે. મોટાં થયાં પછી વૅલેન્ટાઇન્સ ડે મનાવ્યો. ભવિષ્યમાં ઍનિવર્સરી મનાવી શકે એ માટે જ્યારે લગ્નનો વારો આવ્યો ત્યારે અચાનક હીરોને થયું કે આ તો હાળું હલવાઈ ગયા. આમ તો બૈરી-છોકરાંમાં જ જિંદગી નીકળી જશે અને કરીઅર અભેરાઈ પર ચડી જશે. લગ્નની આગલી સાંજે પાણીમાં બેસી ગયા બાદ બીજા દિવસે તે જાગ્યો તો તેણે જોયું કે તેનાં લગ્ન થઈ ચૂક્યાં છે અને પોતે થાઇલૅન્ડમાં હનીમૂન મનાવી રહ્યો છે. ત્રીજા દિવસે સવારે તેની પત્ની એક બાળકને જન્મ આપી રહી છે. ચોથા દિવસે તેનાં બચ્ચાં સ્કૂલ જવા માંડ્યાં છે. પાંચમા દિવસે તેને ધોળાં આવી ગયાં છે અને પત્ની... પરંતુ આવું શાને થાય છે? આ ટાઇમટ્રાવેલ છે કે પછી વધુપડતા છાંટોપાણીની અસર? કે પછી ત્રીજું જ કોઈ ફૅક્ટર છે?